Úlfljótsvatn

Úlfljótsvatn er 2,45 km² stöðuvatn í Soginu, rétt sunnan við Þingvallavatn. Orkuveita Reykjavíkur keypti virkjanaréttindi í ofanverðu Soginu á árunum 1929-1933. Ljósafossvirkjun varð til þess að vatnið stækkaði nokkuð. Þar hafa verið reknar sumarbúðir á vegum skátahreyfingarinnar, sem keypti land við vatnið 1940, og þar hafa verið haldin Landsmót skáta á Íslandi. Skátar eru með skála bátaleigur og leiktæki þarna en þar eru líka bústaðir. Stærsta eyja vatnsins er Flatey en þar á eftir koma Brúarey og Hrútey.

Flokkur:Stöðuvötn á Íslandi
Flokkur:Grímsnes- og Grafningshreppur